<classify> WAKULIMA 8,000 wa zao la korosho mkoani Lindi kutoka vyama vya msingi vya ushirika 70, wamelipwa Sh bilioni 10 kufikia mwezi uliopita.Hayo yameelezwa na Mkuu wa Mkoa wa Lindi, Godfrey Zambi alipokuwa akizungumza na wakuu wa wilaya, wakurugenzi, wenyeviti wa halmashauri na wadau wa afya, katika ukumbi wa mikutano wa Kaagwa mjini hapa.Alisema kwamba wakulima bado waendelee kusubiri, kwani unafanyika ukaguzi wa mashamba yao kwa wale ambao waliopeleka korosho ghafi katika Maghala.Tuwaambie wakulima wetu kuwa unafanyika ukaguzi wa mashamba yao au unafanya uhakiki ili kupata kuelewa wenye mashamba au ndio wale wanaokiuka, alisema.Zambi alisema kwamba uhakiki ukifanyika, malipo nayo yanafuatia na fedha zinalipwa bila tatizo lolote.Kama mnavyojua fedha za serikali huwa inatoka baada ya kufanyika ukaguzi au uhakiki, hazitolewi kiholela, alisema na kuongeza kuwa kila chama cha msingi cha ushirika, wakulima wake wanafanyiwa uhakiki, kama ndio waliolikusanya korosho zao na kupeleka katika vyama hivyo.Mkoa wa Lindi una vyama vya msingi vya ushirika vipatavyo 147. Kati ya hivyo ni 70 ndivyo vishalipwa fedha za wakulima katika msimu wa mwaka huu.Ununuzi na ulipwaji unafanywa na Benki ya Maendeleo ya Wakulima Tanzania.Shughuli hizo zilianza tangu msimu wa Oktoba, mwaka huu. Wakulima wengi wanataka fedha kipindi hiki kutokana na kujiandaa na kilimo cha ufuta na watoto kwenda shuleni mwakani.  <topic>: UCHUMI 